Document ID: /roh_data/filtered/fineweb-2-filterrobots_roh.jsonl.gz/48565

L’exposiziun d’enviern è stà in experiment. Fin ussa era il Museum regiunal Surselva serrà durant quest temp. La curatura Ursina Jecklin taxescha quest experiment sco gartegià. «Dus meils sin Nadal» ha mussà las istorgias da Nadal dals onns 1920 fin ils onns 1950. Istorgias da persunas or dal mez da nossa populaziun.
Gist quest fatg che persunas viventas han raquintà da lur Nadal da pli baud, ha fascinà il public. Sch'il biadi auda da sia tatta co ella festivava Nadal – e sa cumparegliar quai cun oz – fa quai magari surstar. Il medem vala per il titel da l'exposiziun «Dus meils sin Nadal», quai eran numnadamain regals ch’ins na po oz strusch pli s'imaginar.
RTR actualitad 07:00